CELEX: 52004PC0280
Language: fi
Date: 2004-04-19
Title: Ehdotus: neuvoston asetus lopullisen polkumyyntitullin käyttöönotosta Kiinan kansantasavallasta, Korean tasavallasta, Malesiasta ja Thaimaasta peräisin olevien väritelevisiovastaanottimien tuonnissa sekä Singaporesta peräisin olevien väritelevisiovastaanottimien tuontia koskevan polkumyynnin vastaisen menettelyn päättämisestä annetun asetuksen (EY) N:o 1531/2002 soveltamisesta

Avis juridique important

|

52004PC0280

Ehdotus: neuvoston asetus lopullisen polkumyyntitullin käyttöönotosta Kiinan kansantasavallasta, Korean tasavallasta, Malesiasta ja Thaimaasta peräisin olevien väritelevisiovastaanottimien tuonnissa sekä Singaporesta peräisin olevien väritelevisiovastaanottimien tuontia koskevan polkumyynnin vastaisen menettelyn päättämisestä annetun asetuksen (EY) N:o 1531/2002 soveltamisesta  /* KOM/2004/0280 lopull. */  

Ehdotus: NEUVOSTON ASETUS lopullisen polkumyyntitullin käyttöönotosta Kiinan kansantasavallasta, Korean tasavallasta, Malesiasta ja Thaimaasta peräisin olevien väritelevisiovastaanottimien tuonnissa sekä Singaporesta peräisin olevien väritelevisiovastaanottimien tuontia koskevan polkumyynnin vastaisen menettelyn päättämisestä annetun asetuksen (EY) N:o 1531/2002 soveltamisesta(komission esittämä)PERUSTELUTKomissio pani 20. maaliskuuta 2004 vireille tarkastelun, joka koski muun muassa Kiinan kansantasavallasta, Korean tasavallasta, Malesiasta ja Thaimaasta peräisin olevien väritelevisiovastaanottimien tuontia. Tarkastelun tarkoituksena oli selvittää, olisiko näitä toimenpiteitä syytä muuttaa yhteisön laajentumisen huomioon ottamiseksi.Tutkimus osoitti, että seitsemän kiinalaisen viejän tapauksessa on tarpeen mukauttaa sitoumuksessa ilmoitettua määrää sen vuoksi, että kyseinen määrä on lasketettu 15 jäsenvaltion yhteisön tietojen perusteella ja olisi näin ollen laskettava uudelleen ottaen perustaksi 25 jäsenvaltion yhteisöä koskevat tiedot.Tästä syystä ehdotetaan, että voimassa olevaa sitoumusta tarkistetaan kyseisten seitsemän viejän osalta.Jäsenvaltioita kuultiin asiassa, eivätkä ne vastustaneet ehdotusta.Neuvostoa pyydetään hyväksymään liitteenä oleva ehdotus asetukseksi, joka olisi julkaistava Euroopan unionin virallisessa lehdessä viimeistään 20. toukokuuta 2004.Ehdotus: NEUVOSTON ASETUS lopullisen polkumyyntitullin käyttöönotosta Kiinan kansantasavallasta, Korean tasavallasta, Malesiasta ja Thaimaasta peräisin olevien väritelevisiovastaanottimien tuonnissa sekä Singaporesta peräisin olevien väritelevisiovastaanottimien tuontia koskevan polkumyynnin vastaisen menettelyn päättämisestä annetun asetuksen (EY) N:o 1531/2002 soveltamisestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 [1], jäljempänä 'perusasetus', sellaisena kuin se on viimeksi muutettuna asetuksella (EY) N:o 461/2004 [2], ja erityisesti sen 8 artiklan, 11 artiklan 3 kohdan ja 22 artiklan c alakohdan,[1]  EYVL L 56, 6.3.1996, s. 1.[2]  EYVL L 77, 13.3.2004, s. 12.ottaa huomioon komission ehdotuksen, jonka tämä on tehnyt neuvoa-antavaa komiteaa kuultuaan, [3][3]  EYVL C [...] [...], s. [...]sekä katsoo seuraavaa:A. MENETTELY1. Voimassa olevat toimenpiteet(1) Neuvosto otti asetuksella (EY) N:o 1531/2002 [4] käyttöön lopullisen polkumyyntitullin muun muassa Kiinan kansantasavallasta peräisin olevien väritelevisiovastaanottimien tuonnissa yhteisöön. Heinäkuun 29. päivänä 2002 tehdyllä komission päätöksellä 2002/683/EY [5] hyväksyttiin sitoumus seuraavilta seitsemältä kiinalaiselta viejältä: 1) Haier Electrical Appliances Corporation Ltd, 2) Hisense Import & Export Co., Ltd, 3) Konka Group Co., Ltd, 4) Sichuan Changhong Electric Co. Ltd, 5) Skyworth Multimedia International (Shenzhen) Co., Ltd, 6) TCL King Electrical Appliances (HuiZhou) Co., Ltd ja 7) Xiamen Overseas Chinese Electronic Co, Ltd.[4]  EYVL L 231, 29.8.2002, s. 1.[5]  EYVL L 231, 29.8.2002, s. 42.(2) Asianomaisen Kiinan kansantasavallasta peräisin olevan tuotteen tuonnissa kannettava, vapaasti yhteisön rajalla tullaamattomana -nettohintaan sovellettava tulli vahvistettiin asetuksessa (EY) N:o 1531/2002 44,6 prosentiksi.2. Tutkimus(3) Komissio ilmoitti 20 päivänä maaliskuuta 2004 Euroopan unionin virallisessa lehdessä julkaistulla ilmoituksella [6] panevansa perusasetuksen 11 artiklan 3 kohdan ja 22 artiklan c alakohdan nojalla vireille joukon osittaisia välivaiheen tarkasteluja, jotka koskevat tiettyjen Kiinan kansantasavallasta, Venäjän federaatiosta, Ukrainasta ja Valko-Venäjältä peräisin olevien tuotteiden tuontiin sovellettavia polkumyyntitoimenpiteitä. Kiinan kansantasavallasta peräisin olevien väritelevisiovastaanottimien tuonnissa käyttöön otettu polkumyyntitoimenpide on yksi tarkastelun kohteena olevista toimenpiteistä, jäljempänä 'toimenpiteet'.[6]  EYVL C 70, 20.3.2004, s. 15.(4) Tarkastelu pantiin vireille komission aloitteesta sen selvittämiseksi, olisiko toimenpiteitä syytä mukauttaa 1 päivänä toukokuuta 2004 tapahtuvan Euroopan unionin laajentumisen, jäljempänä 'laajentuminen', johdosta.(5) Koska tiettyyn osaan asianomaisen Kiinan kansantasavallasta peräisin olevan tuotteen tuontia sovelletaan tällä hetkellä määrälliseen rajoitukseen perustuvaa hintasitoumusta, toimenpiteiden osalta pantiin vireille tarkastelu sen selvittämiseksi, olisiko kyseistä sitoumusta, joka perustuu 15 jäsenvaltion yhteisöä koskeviin tietoihin, syytä mukauttaa sen huomioon ottamiseksi, että Euroopan unioniin kuuluu laajentumisen jälkeen 25 jäsenvaltiota.3. Tutkimuksen osapuolet(6) Kaikille komission tiedossa oleville asianomaisille osapuolille kuten yhteisön tuotannonalalle, tuottajien tai käyttäjien järjestöille yhteisössä, viejille/tuottajille asianomaisissa maissa, tuojille ja niiden järjestöille ja asianomaisten maiden toimivaltaisille viranomaisille sekä asianomaisille osapuolille Euroopan unioniin 1 päivänä toukokuuta 2004 liittyneissä kymmenessä uudessa jäsenvaltiossa ilmoitettiin tutkimuksen vireillepanosta ja niille annettiin tilaisuus esittää näkökantansa kirjallisesti ja toimittaa tietoja ja asiaa tukeva näyttö tarkastelun vireillepanoa koskevassa ilmoituksessa asetetussa määräajassa. Mahdollisuus tulla kuulluiksi myönnettiin kaikille asianomaisille osapuolille, jotka olivat sitä pyytäneet ja osoittaneet, että niiden kuulemiseen oli olemassa erityisiä syitä.(7) Seuraavat asianomaiset osapuolet esittivät näkökantansa asiasta:a) Yhteisön tuottaja:- Royal Philips Electronics, Eindhoven, Alankomaatb) Vientiä harjoittavat tuottajat:- Kiinan kauppakamari, Peking, Kiinan kansantasavalta, edustaen seuraavia vientiä harjoittavia tuottajia:- Haier Electrical Appliances Corporation Ltd- Hisense Import & Export Co., Ltd- Konka Group Co., Ltd- Sichuan Changhong Electric Co. Ltd- Skyworth Multimedia International (Shenzhen) Co., Ltd- TCL King Electrical Appliances (HuiZhou) Co., Ltd- Xiamen Overseas Chinese Electronic Co, Ltd.B. TARKASTELTAVANA OLEVA TUOTE(8) Tarkasteltavana oleva tuote on väritelevisiovastaanotin, jonka kuvaruudun läpimitta on enemmän kuin 15,5 cm, myös jos samaan ulkokuoreen on yhdistetty yleisradiovastaanotin ja/tai kello. Kyseinen tuote luokitellaan tällä hetkellä CN-koodeihin ex 8528 12 52, 8528 12 54, 8528 12 56, 8528 12 58, ex 8528 12 62 ja 8528 12 66.C. Tutkimuksen tulokset1. Asianomaisten osapuolten esittämät väitteet(9) Kiinan koneiden ja elektroniikan tuonti- ja vientikauppakamari (China Chamber of Commerce for Import and Export of Machinery and Electronic Products eli CCCME), joka edustaa niitä yrityksiä, jotka yhdessä sen kanssa tarjosivat hyväksytyksi tullutta sitoumusta, totesi, että hintasitoumuksen kohteena olevan tuonnin määrä määritettiin osuutena 15 jäsenvaltion yhteisön todettavissa olevasta kulutuksesta. CCCME:n näkemyksen mukaan sitoumusta olisi tarkistettava, jotta 25 jäsenvaltiosta koostuvan yhteisön markkinat tulisivat asianmukaisesti huomioon otetuiksi. Se väitti, että tämä tarkistus on välttämätön, jotta voitaisiin välttää syrjintä suhteessa muihin asianomaista tuotetta EU:hun vieviin toimijoihin.2. Jäsenvaltioista saadut huomautukset(10) Jäsenvaltiot ovat esittäneet näkemyksensä asiasta ja enemmistö niistä kannattaa toimenpiteiden mukauttamista Euroopan unionin laajentumisen huomioon ottamiseksi.3. Arvio(11) Käytettävissä olevien tietojen tarkastelu vahvisti, että tarkasteltavana olevan tuotteen tuonti Kiinan kansantasavallasta kymmeneen uuteen jäsenvaltioon on määrältään merkittävää. Koska voimassa olevan hintasitoumuksen kohteena olevan tuonnin määrä määritettiin 15 jäsenvaltion yhteisöä koskevien tietojen perusteella, siinä ei oteta huomioon niitä vaikutuksia, jotka aiheutuvat markkinoiden kasvusta yhteisön laajentuessa 25 jäsenvaltion yhteisöksi.4. Päätelmät(12) Edellä esitetyn perusteella päätellään, että toimenpiteitä on laajentumisen vuoksi aiheellista mukauttaa kymmeneen uuteen jäsenvaltioon suuntautuvasta tuonnista johtuvien lisämäärien huomioon ottamiseksi.(13) Hintasitoumuksen kohteena olevan tuonnin alkuperäinen määrä määritettiin 15 jäsenvaltion yhteisön osalta vähitellen kasvavaksi määräksi, joka saavuttaa tietyn osuuden yhteisön todettavissa olevasta kulutuksesta viidentenä sitoumuksen voimassaolovuotena. Hintasitoumuksen kohteena olevan tuonnin lisäys voidaan laskea samaa menetelmää käyttäen.(14) Näin ollen komission olisi aiheellista hyväksyä ehdotus mainitun sitoumuksen muuttamisesta niin, että siinä otetaan huomioon laajentumisen jälkeinen tilanne edellä 13 kappaleessa kuvattua menetelmää käyttäen,ON ANTANUT TÄMÄN ASETUKSEN:1 artiklaKomissio voi hyväksyä ehdotuksen sitoumuksen muuttamisesta Kiinan kansantasavallasta peräisin olevien väritelevisiovastaanottimien tuonnissa 29 päivänä heinäkuuta 2002 tehdyllä komission päätöksellä 2002/683/EY hyväksytyn hintasitoumuksen soveltamisalaan kuuluvan tuonnin määrän lisäämiseksi. Tätä lisäystä laskettaessa käytetään samaa menetelmää kuin vahvistettaessa alkuperäistä hintasitoumusta 15 jäsenvaltion yhteisöä varten eli se määritetään vähitellen kasvavaksi määräksi, joka saavuttaa tietyn osuuden yhteisön todettavissa olevasta kulutuksesta viidentenä sitoumuksen voimassaolovuotena.2 artiklaTämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä .Neuvoston puolestaPuheenjohtaja